***Α’ ΑΡΣΑΚΕΙΟ – ΤΟΣΙΤΣΕΙΟ ΔΗΜΟΤΙΚΟ ΣΧΟΛΕΙΟ ΕΚΑΛΗΣ***

**Ε Κ Δ Η Λ Ω Σ Ε Ι Σ Ο Κ Τ Ω Β Ρ Ι Ο Υ 2 0 1 4**

**1) Τετάρτη, 1 Οκτωβρίου 2014 - Β’ τάξη:**

Πάρκο Τρίτση «Στο κέντρο της Γης»

Ένα βιωματικό ταξίδι στη ζωή της φύσης, για τα μικρά και μεγάλα παιδιά της πόλης, μια βιωματική ξενάγηση με στόχο την κατανόηση και την ανάπτυξη της κοινωνικής περιβαλλοντικής νοημοσύνης, θα πραγματοποιήσουν οι μαθητές της Β΄ τάξης του Α’ Αρσακείου-Τοσιτσείου Δημοτικού Εκάλης. Οι μαθητές χωρισμένοι σε ομάδες και με την καθοδήγηση ειδικευμένου προσωπικού περνούν από διαμορφωμένους χώρους όπως: το μικρό μουσείο εντόμων και ασπόνδυλων, τους στάβλους με τα άλογα, τα δέντρα που μιλούν, τον κήπο βιοποικιλότητας και το βιολογικό λαχανόκηπο… για να παρατηρήσουν τα έντομα, να ακούσουν τα πουλιά, να μυρίσουν τα αρωματικά φυτά, να αγγίξουν τα δέντρα, να δουν από πού προέρχεται η τροφή που βάζουμε στο τραπέζι μας… Όλα αυτά εμφανίζονται μπροστά τους με χαρακτηριστικό τρόπο και εντυπώνονται για πάντα στη καρδιά και στο μυαλό τους.

**2) Παρασκευή, 3 Οκτωβρίου 2014 - Ε’ τάξη:**

**Ρωμαϊκή Αγορά**

Οι μαθητές της Ε’ τάξης του Α’ Αρσακείου-Τοσιτσείου Δημοτικού Σχολείου Εκάλης θα ξεναγηθούν από την Υπηρεσία Εκπαιδευτικών προγραμμάτων της Φιλεκπαιδευτικής Εταιρείας στο Μουσείο που στεγάζεται στη Στοά Αττάλου και στον αρχαιολογικό χώρο, όπου κατά τους ρωμαϊκούς χρόνους λειτούργησε η Αγορά.

**3) Τρίτη, 7 Οκτωβρίου 2014 - Α’ τάξη:**

**Μουσείο Βαρνάβα**

Οι μαθητές της Α' τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Μουσείο Βαρνάβα και θα παρακολουθήσουν εκπαιδευτικό πρόγραμμα με θέμα «Κατασκευή Παραδοσιακών Παιχνιδιών». Οι μαθητές θα μάθουν πως έφτιαχναν τα παιδιά μόνα τους τα παιχνίδια τους από υλικά που έβρισκαν μέσα στο σπίτι. Παράλληλα θα γνωρίσουν διάφορα παραδοσιακά παιχνίδια συνδυάζοντας τη γλωσσική και κινητική ανάπτυξη με την παράδοση. Τέλος θα ξεναγηθούν στο Μουσείο και στη μεγαλύτερη συλλογή ψωμιών στην Ευρώπη.

**4) Τετάρτη, 8 Οκτωβρίου 2014 - Γ’1 τάξη:**

**Ιππικός Όμιλος Παιανίας**

Οι μαθητές της Γ’1 τάξης του Α’ Αρσακείου-Τοσιτσείου Δημοτικού Σχολείου Εκάλης θα επισκεφθούν τις εγκαταστάσεις του Ιππικού Ομίλου Παιανίας και θα ξεναγηθούν στη μικρή φάρμα του ομίλου. Παράλληλα οι μαθητές θα μάθουν όλα τα μυστικά για τη ζωή του αλόγου, τη φροντίδα που απαιτεί το ζώο αυτό σε ένα οργανωμένο όμιλο και θα ξεναγηθούν στους χώρους του ομίλου. Τέλος ειδικευμένοι εκπαιδευτές του ομίλου θα μιλήσουν στα παιδιά για το άθλημα της ιππασίας και τους ιππικούς αγώνες.

**5) Πέμπτη, 9 Οκτωβρίου 2014 - Γ’2 τάξη:**

**Ιππικός Όμιλος Παιανίας**

Οι μαθητές της Γ’2 τάξης του Α’ Αρσακείου-Τοσιτσείου Δημοτικού Σχολείου Εκάλης θα επισκεφθούν τις εγκαταστάσεις του Ιππικού Ομίλου Παιανίας και θα ξεναγηθούν στη μικρή φάρμα του ομίλου. Παράλληλα οι μαθητές θα μάθουν όλα τα μυστικά για τη ζωή του αλόγου, τη φροντίδα που απαιτεί το ζώο αυτό σε ένα οργανωμένο όμιλο και θα ξεναγηθούν στους χώρους του ομίλου. Τέλος ειδικευμένοι εκπαιδευτές του ομίλου θα μιλήσουν στα παιδιά για το άθλημα της ιππασίας και τους ιππικούς αγώνες.

**6) Πέμπτη, 9 Οκτωβρίου 2014 - Δ’ τάξη:**

Ταξίδι στο Κέντρο της Γης

Ένα βιωματικό ταξίδι στη ζωή της φύσης, για τα μικρά και μεγάλα παιδιά της πόλης, μια βιωματική ξενάγηση με στόχο την κατανόηση και την ανάπτυξη της κοινωνικής περιβαλλοντικής νοημοσύνης, θα πραγματοποιήσουν οι μαθητές της Δ΄ τάξης του Α’ Αρσακείου-Τοσιτσείου Δημοτικού Σχολείου Εκάλης. Οι μαθητές χωρισμένοι σε ομάδες και με την καθοδήγηση ειδικευμένου προσωπικού θα περάσουν από διαμορφωμένους χώρους όπως: το μικρό μουσείο εντόμων και ασπόνδυλων, τους στάβλους με τα άλογα, τα δέντρα που μιλούν, τον κήπο βιοποικιλότητας και το βιολογικό λαχανόκηπο… για να παρατηρήσουν τα έντομα, να ακούσουν τα πουλιά, να μυρίσουν τα αρωματικά φυτά, να αγγίξουν τα δέντρα, να δουν από πού προέρχεται η τροφή που βάζουμε στο τραπέζι μας… Όλα αυτά εμφανίζονται μπροστά τους με χαρακτηριστικό τρόπο και εντυπώνονται για πάντα στη καρδιά και στο μυαλό τους.

**7) Παρασκευή, 17 Οκτωβρίου 2014 - ΣΤ’ τάξη:**

**Θωρηκτό Αβέρωφ**

Ζωντανή μαρτυρία δόξας του Πολεμικού μας Ναυτικού, το "Αβέρωφ" παραμένει αιώνιο σύμβολο της Ελληνικής ναυτικής δύναμης, αφού πρωταγωνίστησε σε πλήθος επιτυχημένων πολεμικών επιχειρήσεων από το 1912 έως το 1944. Οι μαθητές του Α’ Αρσακείου-Τοσιτσείου Δημοτικού Εκάλης ξεναγούνται στο πλοίο και γνωρίζουν τη σοφή διαρρύθμιση των κοινόχρηστων χώρων, που φιλοξενούσε σε περίοδο πολέμου 1200 άνδρες, τα διαμερίσματα του Ναυάρχου Παύλου Κουντουριώτη, τα συστήματα επικοινωνίας καθώς και τα βαρέα πυροβόλα. Όλα αυτά κρατούν αμείωτο το ενδιαφέρον των μαθητών.

**8) Πέμπτη, 23 Οκτωβρίου 2014 - Α’, Β’, Γ’ τάξεις:**

**Εορτασμός 28ης Οκτωβρίου**

Παρακολούθηση Εθνικής Γιορτής από το Γ’ Αρσάκειο-Τοσίτσειο Δημοτικό Σχολείο Εκάλης   
στο Θέατρο των Αρσακείων - Τοσιτσείων Σχολείων.

**9) Παρασκευή 24 Οκτωβρίου 2014 – Δ’, Ε’ ΣΤ’ τάξεις:**

**Εορτασμός 28ης Οκτωβρίου**

Παρακολούθηση Εθνικής Γιορτής από το Γ’ Αρσάκειο-Τοσίτσειο Δημοτικό Σχολείο Εκάλης   
στο Θέατρο των Αρσακείων - Τοσιτσείων Σχολείων.